NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1766/2011

**337a**

**I n f o r m á c i a**

**Výboru Národnej rady Slovenskej republiky pre financie a rozpočet o výsledku prerokovania Programu stability Slovenskej republiky na roky 2011-2014 (tlač 337)**

**––––––––––––––––––––––––––––––––––––––––––––––––––––––––––––––––––**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade so zákonom Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto informáciu výboru o prerokovaní vyššie uvedenej problematiky:

**I.**

Predseda Národnej rady Slovenskej republiky svojim rozhodnutím č. 362 z 2. mája 2011 pridelil Program stability Slovenskej republiky na roky 2011-2014 (tlač 337)

* Výboru Národnej rady Slovenskej republiky pre financie a rozpočet

**II.**

Gestorský výbor nedostal do začatia rokovania k Programu stability Slovenskej republiky na roky 2011-2014 (tlač 337) iné stanoviská poslancov Národnej rady Slovenskej republiky.

**III.**

K predmetnému programu zaujal výbor stanovisko :

Odporúčanie pre Národnú radu Slovenskej republiky program **zobrať na vedomie** :

* Výbor Národnej rady Slovenskej republiky pre financie a rozpočet (uzn. č. 170 zo dňa 11. mája 2011)

**IV.**

Gestorský výbor na základe stanoviska k Programu stability Slovenskej republiky na roky 2011-2014 (tlač 337) vyjadreného pod bodom III. tejto informácie a v stanoviskách poslancov gestorského výboru vyjadrených v rozprave v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča** Národnej rade Slovenskej republiky

Program stability Slovenskej republiky na roky 2011-2014 (tlač 337) **zobrať na vedomie**

Informácia výboru k Programu stability Slovenskej republiky na roky 2011-2014 (tlač 337a) bola schválená uznesením gestorského výboru č. 175 zo dňa  11. mája 2011. Výbor zároveň určil poslanca **Jozefa Kollára** za spravodajcu výboru.

Zároveň ho poveril

predniesť informáciu výboru na schôdzi Národnej rady Slovenskej republiky

Návrh na uznesenie Národnej rady Slovenskej republiky je prílohou tejto informácie.

Bratislava 11. mája 2011

**Jozefa K o l l á r, v.r.**

**predseda**

**Výboru NR SR pre financie a rozpočet**

N á r o d n á r a d a  S l o v e n s k e j r e p u b l i k y

V. volebné obdobie

–––––––––––––––––––––––––––––––––––––––––––––––––––––––––––––––––

K číslu: 1766/2011

N á v r h

U z n e s e n i a

Národnej rady Slovenskej republiky

z ..... mája 2011

k  Programu stability Slovenskej republiky na roky 2011-2014 (tlač 337)

**Národná rada Slovenskej republiky**

**berie na vedomie**

Program stability Slovenskej republiky na roky 2011-2014 (tlač 337)